Per Clausen (EL), 2006-11-29:
Så kan vi ikke give Dansk Folkeparti skylden for, at det går så langsomt, men så må forklaringen jo være den ganske enkle – for det kan jo ikke skyldes, at man ikke har den tekniske kompetence i Energiministeriet til at lave et forslag – at man ikke kan blive enig om et udspil i regeringen og i regeringspartierne.
Jeg kunne godt tænke mig at vide, om ministeren er helt sikker på, at man kan nå at blive færdig med et udspil, som regeringspartierne og regeringen står fuldt og helt bag, i december måned.
Vi skulle jo nødig være nødt til at spørge igen om et halvt år, hvorfor ministeren snakkede om nogle drøftelser, der gik godt, når de ikke var startet.
Vi arbejder intenst med udspillet.
Det er en større omgang, vi skal igennem, det er kolossale ting, der står på spil, og jeg fremlægger det på regeringens vegne inden udgangen af december måned, sådan som jeg har lovet.
Hermed sluttede spørgsmålet.
»Hvilke overvejelser om mål for nedbringelse af CO2-udledningen i Europa og i særdeleshed i Danmark har regeringen gjort sig i forbindelse med udspillet til målsætninger for andelen af energiforsyning, der skal udgøres af vedvarende energi i EU i år 2025?«
Skriftlig begrundelse
Der henvises til begrundelse for spørgsmål nr. S 706.
Jeg er meget glad for, at statsministeren sagde klart, at vi kan forberede os på en debat om indholdet af regeringens udspil i starten af det nye år.
Det ser jeg meget frem til.
Jeg har et par gange forsøgt at få statsministeren til at sige noget om målsætninger og midler i regeringens energipolitik.
Det har han altid afvist, men en enkelt ting, som man vel godt kan inddrage, er klimapolitikken, og jeg vil gerne spørge transportministeren, om det indgår i regeringens overvejelser om fremtidens energipolitik, at CO2-udslippet skal nedsættes – det regner jeg med – og også hvor meget man vil satse på at nedsætte det med.
Men spørgsmålet er selvfølgelig, om den politiske vilje er til stede, og det vil jeg godt høre transportministerens svar på.
EU skal via en ansvarlig energipolitik medvirke til en bekæmpelse af de globale klimaforandringer, bl.a. ved at fremme energieffektiviseringer og vedvarende energi.
Det fremgår meget klart af det danske indspil til EU's energidebat, som jeg refererede til under det forrige spørgsmål.
EU's klimaforpligtelser skal opfyldes gennem initiativer på flere forskellige områder, bl.a. gennem CO2-kvotedirektivet.
Det er en sag, som hører under miljøministrene, og den er derfor ikke en direkte del af processen vedrørende en ny energipolitik i EU.
Men som sagt skal energipolitikken i EU naturligvis yde et vigtigt bidrag til opfyldelse af EU's klimaforpligtelser.
Det er jeg selvfølgelig glad for at høre, men så vil jeg spørge ministeren, om en ansvarlig klimapolitik ikke betyder, at man skal reducere CO2-udledningen så meget, som det overhovedet er muligt med hensyntagen til teknik og økonomi.
Når et stort ekspertpanel i Danmark med tilslutning fra de politiske partier siger, at det er realistisk muligt at reducere med 60 pct. frem til år 2025, burde det så ikke være målsætningen?
Og er ministeren ikke enig med mig i, at hvis man skal føre en ansvarlig klimapolitik, forudsætter det bl.a., at man fastsætter præcise målsætninger og præcise virkemidler i sin energipolitik, hvis man skal nå målet?
Men som det fremgår af det danske EU-energiudspil, skal energipolitikken i EU selvfølgelig bidrage til at opfylde de klimapolitiske målsætninger.
Jeg går ud fra, at miljøministeren og energiministeren på et eller andet tidspunkt får koordineret deres bestræbelser på at opfylde vores klimamålsætning, men jeg vil gerne spørge ministeren: Er det ministerens opfattelse, at det er rigtigt, at hvis det skal sikres, at Danmark lever op til sine klimapolitiske målsætninger, er det faktisk en forudsætning, at vi har en langsigtet energiplan, der indeholder både bindende målsætninger og et klart bud på, hvilke virkemidler der skal anvendes?
Og er det et sådant udspil til energiplan, vi kan forvente at få fra regeringen inden årets udgang?
Det er efter min mening ikke det rette forum at gøre det i.